
Trafik- og Byggestyrelsen 


Danish Transport and Construction Agency 


Individuel tilladelse til Post Danmark A/S 


1. Tilladelsens anvendelsesområde 


I henhold til lov nr. 172 af 26. februar 2014, jf. lov nr. 1536 af 21. december 
2010 (postloven), udpeges Post Danmark A/S (i det følgende ”Post Dan- 
mark”) til befordringspligtig postvirksomhed og gives en individuel tilladelse 
til at udøve postbefordring og pålægges at udføre landsdækkende befordring 
af visse forsendelser (befordringspligt). Varetagelsen af Post Danmarks be- 
fordringspligt kan også ske via helejede datterselskaber. 


Med hensyn til varigheden af denne tilladelse mv. henvises til pkt. 12 neden- 
for. 


2. Befordringspligten Indland og Udland 


Post Danmark er forpligtet til at sikre postbefordring på dansk område af 
følgende indenlandske forsendelser og forsendelser fra udlandet, Færøerne 
og Grønland til adressater i Danmark samt forsendelser til udlandet, Færø- 
erne og Grønland: 


1. Adresserede breve på op til 2 kg. 

2. Adresserede dag-, uge- og månedsblade og lignende, tidsskrifter 
samt adresserede forsendelser med et ensartet, trykt indhold, 
f.eks. kataloger og brochurer, på op til 2 kg. 

3. Adresserede pakker på op til 20 kg, herunder en pakketjeneste 
henholdsvis med og uden omdeling. 


Befordringspligten omfatter indsamling ved blandt andet postkasser og 
postbetjeningssteder, sortering, transport og omdeling af forsendelserne. 


Befordringspligten for forsendelser til og fra udlandet, Færøerne og Grøn- 
land er reguleret af Verdenspostkonventionen med tilhørende bestemmelser 
(reglerne i UPU). 


Post Danmark skal derudover tilbyde befordring af forkyndelsesbreve i ind- 
landet i overensstemmelse med retsplejelovens regler. 


Befordringspligten omfatter ikke adresserede pakker til erhvervsmodtagere, 
der befordres af Post Danmark i henhold til en kontrakt med en erhvervsaf- 
sender. Ved en erhvervsmodtager og —afsender forstås en modtager hen- 
holdsvis afsender, der ikke er en privatperson. En privatperson er en fysisk 
person, der hovedsageligt handler uden for sit erhverv. 

Edvard Thomsens Vej 14 
2300 København S 
Telefon 4178 0230 

Fax 7262 6790 
info@tbst.dk 
www.trafikstyrelsen.dk 


Dato: 30. maj 2016 
Sagsnr.: TS40000-00046 
Sagsbehandler.: Jens Hork 


Minimums- og maksimumsmål for de befordringspligtige forsendelser er de 
inden for UPU gældende mål. 


I indlandet og til og fra udlandet, Færøerne og Grønland skal der kunne sen- 
des rekommanderede forsendelser på op til 2 kg, og blindeforsendelser på op 
til 7 kg, jf. bilag 1, medmindre andet følger af reglerne i UPU eller andre in- 
ternationale overenskomster. Der skal endvidere kunne sendes forsendelser 
med angiven værdi (værdiforsendelser) i indlandet og til og fra udlandet, 
Færøerne og Grønland, i det omfang det følger af postdirektivet? eller inter- 
nationale overenskomster. 


2.1. Servicekrav 


Post Danmark er forpligtet til at foretage omdeling af de befordringspligtige 
forsendelser én gang dagligt som minimum fem hverdage om ugen. Omde- 
ling skal kunne ske til alle juridiske og fysiske personers bopæl (folkeregi- 
steradresse) i indlandet, jf. dog pkt. 2.3. Post Danmark kan undlade omde- 
ling af forsendelser grundlovsdag, juleaftensdag og på enkelthverdage, der 
falder mellem søn- og helligdage samt officielle fridage (mellemdage). Post 
Danmark indsender hvert år forslag til mellemdage i det kommende kalen- 
derår til Trafik- og Byggestyrelsen til godkendelse. 


Servicekravet for indenlandske almindelige breve er, at de skal være omdelt 
senest 5 hverdage efter indleveringen. 


Forsendelser til og fra andre EU/EØS lande? skal, udover som almindelige 
breve med et servicekrav på 5 hverdage for ankommende forsendelser, kun- 
ne sendes som ekspresforsendelser. 


Pakker, som afsenderen har valgt at sende uden omdeling, kan enten lægges 
til afhentning i en pakkeautomat eller på det nærmeste betjeningssted. I til- 
fælde af kapacitetsproblemer kan pakker lægges til afhentning i en anden 
pakkeautomat eller på et andet betjeningssted i nærheden. 


For indenlandske adresserede pakker er servicekravet dag-til-dag befordring 
som minimum mandag til fredag mellem alle byer, undtagen til Bornholm, 
hvor en ekstra dag må påregnes. 


Post Danmark fastsætter servicekrav for indenlandske Erhvervsbreve og 
adresserede dag-, uge- og månedsblade og lignende, tidsskrifter samt adres- 
serede forsendelser med et ensartet, trykt indhold, f.eks. kataloger og bro- 
churer, samt for ekspresforsendelser fra andre EU/EØS-lande. 


2.2. Kvalitetskrav og kvalitetsmåling 
Kvalitetskravet for indenlandske befordringspligtige breve og pakker er, at 
93 % af forsendelserne skal være befordret i overensstemmelse med service- 


kravet. 


Kvaliteten opgøres i overensstemmelse med bilag 2. 


1 Europa-Parlamentets og Rådets direktiv nr. 97/67/EF af 15. december 1997 om fælles regler for udvikling af Fælles- 
skabets indre marked for posttjenester og forbedring af disse tjenesters kvalitet, som ændret ved direktiv nr. 2002/39/EF af 


10. juni 2002 og direktiv nr. 2008/6/EF af 20. februar 2008. 


2 Medlemslande i den Europæiske Union/Det Europæiske Økonomiske Samarbejdsområde. 

Kvalitetsmålet for grænseoverskridende ekspresforsendelser inden for Den 
Europæiske Union er, at 85 % af forsendelserne omdeles senest 3 hverdage 
efter indlevering, og at 97 % af forsendelserne omdeles senest 5 hverdage 
efter indlevering. 


I henhold til CEN standarderne DS/EN 14508 og DS/EN 14534 gennemfører 
et uafhængigt analyseinstitut periodiske repræsentative kvalitetsmålinger af 
indenlandske breve omfattet af befordringspligten. Post Danmark afholder 
udgifterne til målingerne. Trafik- og Byggestyrelsen skal i forbindelse med 
kontraktindgåelse godkende det uafhængige analyseinstitut. 


Post Danmark sender hver måned resultatet af målingerne til Trafik- og Byg- 
gestyrelsen. Hvert kvartal offentliggør Post Danmark resultatet af målinger- 
ne på sin hjemmeside. 


I forbindelse med de månedlige indrapporteringer oplyser Post Danmark 
Trafik- og Byggestyrelsen om tilfælde af force majeure. 


Eksempler på force majeure fremgår af bilag 2. 


Hvis Post Danmark ikke opfylder kvalitetskravet på 93 % for indenlandske 
befordringspligtige breve, opgjort samlet for et helt kalenderår, kan Post 
Danmark blive pålagt bod i overensstemmelse med bilag 3. 


Derudover fastsætter Post Danmark kvalitetskrav for befordring af adresse- 
rede dag-, uge- og månedsblade og lignende, tidsskrifter samt adresserede 
forsendelser med et ensartet, trykt indhold, f.eks. kataloger og brochurer. 
Post Danmark foretager selv målinger af kvaliteten i forhold til de fastsatte 
kvalitetskrav, ligesom Post Danmark også selv foretager målinger af kvalite- 
ten af adresserede pakker. Post Danmark rapporterer månedligt herom til 
Trafik- og Byggestyrelsen. 


2.3. Begrænsninger i befordringspligten 


Trafik- og Byggestyrelsen kan begrænse postomdelingen til enkelte modtage- 
re eller grupper af modtagere, herunder i forhold til modtagere med bevilling 
af ”post til døren”, jf. pkt. 11.1., i landdistrikter, når der er tale om: 


1. særlige afsides eller utilgængelige steder, 

2. øsamfund, hvortil der ikke er normal forbindelse med færge eller 
båd, eller for 

3. pakker, når særlige forhold taler for det. 


Befordringspligten vil i disse situationer være opfyldt, når forsendelsen er 
lagt til afhentning ved det nærmeste betjeningssted eller anbragt i et dertil 
indrettet anlæg. 


Post Danmarks befordringspligt i relation til øsamfund varetages efter føl- 
gende principper: 


e Ved øer uden fastboende hentes forsendelserne i land af modtager, 
og der ydes ikke nogen betaling. 

e Ved øer med 1-10 fastboende husstande leveres forsendelserne på 
fastlandet og hentes af beboerne selv. Der ydes en betaling pr. hus- 
stand på 3.462 kr. årligt (2016-niveau), der betales bagud primo det 
efterfølgende år. Beløbet reguleres i overensstemmelse med udvik- 
lingen i forbrugerprisindekset. 

e For øer med 11-1.000 fastboende husstande befordres forsendelserne 
til øen — forudsat at der er offentlig sejlads til den pågældende ø — og 
der etableres en konkret omdelingsordning enten af Post Danmark, 
eller ved hjælp af en eller flere beboere eller andre, der har indgået 
aftale herom med Post Danmark, eller der opsættes et brevkassean- 
læg ved færgelejet på øen. 


Ved fastboende forstås helårsbeboere, der er tilmeldt folkeregisteret på den 
pågældende adresse. 


Hvis der på en ø er flere end 1.000 fastboende husstande - og offentlig sej- 
lads - befordres forsendelserne til øen, hvor de omdeles af Post Danmark på 
samme vis som den postbefordring, der gælder for resten af landet. 


Ved øer med 1-10 fastboende husstande og med daglig offentlig sejlads kan 
forsendelserne leveres til et brevkasseanlæg, der placeres ved færgelejet på 
øen, såfremt: 


e Der er et ønske fra de fastboende på øen om at få forsendelserne sej- 
let til øen. 

e Brevkasseanlægget betales af beboerne. 

e Betalingen på 3.462 kr. årligt (2016-niveau) pr. husstand for afhent- 
ning af forsendelser på fastlandet bortfalder i tilfælde af, at forsen- 
delserne leveres til øen. 

e Post Danmarks samlede betaling for, at forsendelserne leveres til 
øen, ikke overstiger den betaling, som de fastboende husstande ville 
modtage, hvis de selv afhentede forsendelserne på fastlandet (dvs. 
Post Danmarks maksimale betaling vil være antal husstande gange 
3.462 kr. årligt (2016-niveau)). 


3. Takster indland og til udlandet 


Taksterne fastsættes af Post Danmark. Takster for forsendelser omfattet af 
befordringspligten skal være omkostningsægte, gennemsigtige og ikke- 
diskriminerende. 


Indenlandske enkeltforsendelser skal befordres til landsdækkende enheds- 
takster. Ved enkeltforsendelser forstås befordringspligtige, frimærkefranke- 
rede breve og befordringspligtige pakker, der indleveres lejlighedsvist 
og/eller i mindre antal, og som ikke er omfattet af en kontrakt med Post 
Danmark. 


Hvis den befordringspligtige postvirksomhed anvender særlige takster, f. 
eks. for tjenester for erhvervslivet, afsendere af masseforsendelser eller for 
virksomheder, der indsamler post fra forskellige brugere, skal de nævnte 
principper om gennemsigtighed og ikke-diskriminering anvendes - både med 
hensyn til takster og de dertil knyttede betingelser. Taksterne skal sammen 
med de dertil knyttede betingelser være de samme over for forskellige tred- 
jeparter som i forholdet mellem tredjeparter og den befordringspligtige post- 
virksomheds ligestillede tjenesteelementer. Sådanne takster skal også gælde 
for brugere, navnlig individuelle brugere og små og mellemstore virksomhe- 
der, der sender post på lignende betingelser. 


Trafik- og Byggestyrelsen godkender takstfastsættelsen for indenlandske al- 
mindelige breve på op til 50 g, der sendes som enkeltforsendelse. 


Blindeforsendelser befordres portofrit, jf. bilag 1. 

Takster for de befordringspligtige forsendelser skal være offentligt tilgænge- 
lige, ligesom ændringer i taksterne skal være offentligt tilgængelige mindst 1 
måned før ikrafttræden; dog skal taksten for indenlandske almindelige breve 
på op til 50 g, der sendes som enkeltforsendelse, være offentligt tilgængelig 
mindst 3 måneder før ikrafttræden. 


4. Forsendelser fra udlandet 


Taksterne for befordring af befordringspligtige forsendelser fra udlandet 
fastsættes på grundlag af multilaterale eller bilaterale aftaler mellem Post 
Danmark og de pågældende postvirksomheder i udlandet eller på grundlag 
af de terminalafgifter, der gælder efter reglerne i UPU, jf. dog nedenstående. 


Taksterne for befordringspligtige forsendelser fra et andet land i EU/EØS 
fastsættes ved multilaterale eller bilaterale aftaler, hvis de terminalafgifter, 
der gælder efter reglerne i UPU, ikke giver Post Danmark dækning for om- 
kostningerne forbundet med håndteringen og befordringen af forsendelser- 
ne. Såfremt en postvirksomhed i et andet EU/EØS-land ikke vil betale den af 
Post Danmark fastsatte takst for ekspresforsendelser, kan Post Danmark be- 
handle ankommende prioritetsforsendelser fra det pågældende EU/EØS- 
land som almindelige indenlandske breve. 


5. Postkasser mv. 


Post Danmark skal tilbyde brugerne et landsdækkende net af røde postkasser 
til indsamling af almindelige breve. Post Danmark kan opstille postkasser 
ved gade, vej eller andre steder, hvor offentligheden har adgang. 


Det skal være tydeligt for brugeren, at det er Post Danmark, der ejer postkas- 
sen. 


Oplysninger om tømning og hvilke forsendelser, der kan lægges i postkassen, 
skal fremgå. 


Post Danmark kan endvidere etablere postdepotkasser og lignende indret- 
ninger eller systemer ved gade, vej eller andre steder med henblik på omde- 
ling af forsendelser. 

Post Danmark indhenter tilladelse til opstilling eller etablering af de konkre- 


te postkasser, postdepotkasser, pakkeautomater mv. hos kommuner, grund- 
ejere o.l. 


6. Postbetjeningsnettet 


Post Danmark skal etablere et landsdækkende net af postbetjeningssteder. 
Betjeningsstederne placeres efter kundernes behov, dvs. ud fra en vurdering 
af, hvor kunderne typisk kommer, eksempelvis supermarkeder, købmænd og 
andre butikker i detailhandelen. 


Tilsvarende vil betjeningssteder med fuld service blive placeret, hvor der er 
efterspørgsel efter alle postydelser omfattet af befordringspligten. Et yderli- 

gere antal fuld service betjeningssteder placeres således, at der sikres en geo- 
grafisk spredning. 


På øer uden fast broforbindelse, som er selvstændige kommuner, og på Fur, 
Anholt, Orø, Sejerø og Fejø bibeholdes fuld service betjeningssteder, forud- 
sat at det er muligt at finde egnede samarbejdspartnere. På øvrige øer skal 
Post Danmark bevare eksisterende betjeningssteder som postshops. Denne 
forpligtelse gælder, medmindre det bliver umuligt at bevare betjeningsstedet 
på grund af et åbenbart urimelig lavt antal ekspeditioner, eller det ikke læn- 
gere er muligt at finde en egnet samarbejdspartner på øen. 


Hvis Post Danmark ønsker at nedlægge et betjeningssted på en ø, skal de lo- 
kale interessenter inddrages, forinden der træffes beslutning om nedlæggelse 
af betjeningsstedet. 


I det omfang Post Danmark har en aftale med et pengeinstitut herom, vil 
Post Danmark udføre finansielle serviceydelser på de med pengeinstituttet 
aftalte betjeningssteder og vilkår. 


Post Danmark rapporterer én gang årligt til Trafik- og Byggestyrelsen om 
den hidtidige udvikling og den forventede udvikling i betjeningsnettet. 


7. Behandling af klager og erstatningsbestemmelser 


Post Danmark skal behandle klager fra borgere og virksomheder mv. over 
postale ydelser, der er omfattet af befordringspligten. Post Danmark skal gi- 
ve klagevejledning til klageren. 


Trafik- og Byggestyrelsen behandler kun klager, der allerede har været fore- 
lagt for og behandlet af Post Danmark. 


Post Danmark udarbejder årligt en redegørelse, hvor antallet af klager over 
befordringspligtige ydelser og udfaldet af deres behandling fremgår. Redegø- 
relsen offentliggøres på Post Danmarks hjemmeside. 


Post Danmark er erstatningspligtig for forsinkelse, bortkomst eller beskadi- 
gelse af indenlandske forsendelser omfattet af befordringspligten, såfremt 
forsinkelsen, bortkomsten eller beskadigelsen skyldes forsæt eller uagtsom- 
hed, der kan tilregnes Post Danmark. 


Post Danmark kan begrænse erstatningspligten således, at der ikke ydes er- 
statning for forsinkelse, bortkomst eller beskadigelse af almindelige breve 
samt adresserede blade, kataloger o.l. 


Post Danmark kan for rekommanderede forsendelser og adresserede pakker 
begrænse erstatningspligten ved at fastsætte maksimale erstatningsbeløb for 
bortkomst eller beskadigelse af forsendelser eller partier af forsendelser. De 
fastsatte maksimale erstatningsbeløb skal være rimelige. Der ydes alene er- 
statning for den bortkomne tings værdi eller den værdiforringelse, der er 
sket ved beskadigelsen af forsendelsen. 


Hvis forsendelser med angiven værdi (værdiforsendelser) beskadiges eller 


bortkommer, kan skaden maksimalt erstattes med den angivne værdi. Den 
angivne værdi kan ikke overstige indholdets værdi. 

Ved forsinkelse af rekommanderede forsendelser, forsendelser med angiven 
værdi eller adresserede pakker kan skaden maksimalt erstattes med et beløb 
svarende til forsendelsesprisen. 


Post Danmark er ikke ansvarlig for skader, hvis afsenderen ikke har over- 
holdt kravene i Post Danmarks forretningsbetingelser til emballering eller til 
hvilket indhold, der må være i forsendelsen. 


Post Danmark skal offentliggøre betingelserne for ydelse af erstatning, her- 
under reklamations- og forældelsesregler, erstatningens omfang samt er- 
statningsbeløb for forsinkelse, bortkomst eller beskadigelse af indenlandske 
forsendelser omfattet af befordringspligten. 


For forsendelser til og fra udlandet samt til og fra Færøerne og Grønland 
ydes erstatning efter reglerne i UPU eller de overenskomster, der måtte være 
indgået med pågældende postvirksomhed. 


8. Forretningsbetingelser 


Post Danmark udarbejder generelle forretningsbetingelser for de postale tje- 
nesteydelser, der er omfattet af befordringspligten. Forretningsbetingelserne 
skal indeholde en beskrivelse af de generelle vilkår for adgang til de postale 
tjenesteydelser, service- og kvalitetskrav, ind- og udleveringsregler samt er- 
statningsbetingelser. 


Forretningsbetingelserne skal være tilgængelige på Post Danmarks hjemme- 
side og kan efter anmodning udleveres i papirform på postbetjeningssteder- 
ne eller eftersendes til den pågældende. 


9. Modtagerdatabase og adgang til oplysninger 


Post Danmark kan anvende en modtagerdatabase. 


Til brug for ajourføring af modtagerdatabasen kan der mod betaling indhen- 
tes relevante oplysninger i elektronisk form fra Det Centrale Personregister 
(CPR) efter reglerne i kapitel 10 i lov om Det Centrale Personregister, Det 
Centrale Virksomhedsregister (CVR) og Bygnings- og Boligregisteret (BBR). 
Post Danmark kan herudover fra CPR indhente oplysninger om navngivne 
nyfødte og indrejste med bopæl her i landet. 


Personhenførbare oplysninger, som leveres til databasen fra offentlige regi- 
stre, må kun anvendes af Post Danmark i forbindelse med befordring af for- 
sendelser for andre. 


Post Danmark skal mod betaling og på gennemsigtige, ikke-diskriminerende 
og omkostningsbaserede vilkår give andre postvirksomheder inden for disses 
geografiske dækningsområde adgang til oplysninger (grundudtræk) om: 

1. adresser, herunder på nyfødte og indrejste, 


2. adresser med henblik på eftersendelse af post ved midlertidig flyt- 
ning, 


3. adresser med henblik på levering af post til ny adresse eller postboks, 


4. adresser på personer, som har krav på at få adresserede forsendelser 
afleveret direkte til boligen, og 

5. adresser på postmodtagere, der har frabedt sig adresseløse forsendel- 
ser og forsendelser, hvor der er påført en adresse, men ikke et navn. 


Der må ikke gives adgang til oplysninger om eftersendelse af post ved flyt- 
ning og levering af post til ny adresse eller postboks, hvis postmodtageren 
har frabedt sig videregivelse af oplysningerne. 


Distributionsvirksomheder kan på tilsvarende vilkår som postvirksomheder 
få adgang til oplysninger om postmodtagere, der ikke ønsker at modtage 
adresseløse forsendelser og forsendelser, hvor der er påført en adresse, men 
ikke et navn. 


10. Konkurrence- og regnskabsmæssige forhold 
Konkurrenceloven er gældende for Post Danmark. 


Trafik- og Byggestyrelsen skal efter drøftelse med Post Danmark fastsætte et 
regnskabsreglement for Post Danmark, der skal sikre, at Post Danmark 
overholder bestemmelserne om regnskabsmæssige forhold i artikel 14 og 15i 
postdirektivet. En statsautoriseret revisor afgiver forud for regnskabsaflæg- 
gelsen en erklæring om, hvorvidt de regnskabsmæssige forhold er overholdt. 


Trafik- og Byggestyrelsen kan anmode Konkurrencerådet om en udtalelse 
om, hvorvidt de regnskabsmæssige forhold er overholdt. 


Post Danmark stiller efter anmodning enhver oplysning om de systemer og 
data, der indgår i regnskabsreglementet, fortroligt til rådighed for Trafik- og 
Byggestyrelsen, Konkurrence- og Forbrugerstyrelsen og Europa- 
Kommissionen. 


11. Øvrige vilkår for Post Danmark 
11.1. Levering af post til døren 


Postmodtagere, som er ude af stand til selv at hente post i brevkassen eller 
brevkasseanlægget, har efter afgørelse fra de pågældendes kommune krav på 
at få adresserede forsendelser afleveret direkte til boligen (folkeregister- 
adressen). Kommunen giver meddelelse til Post Danmark om visiteringen. 


Ordningen administreres af Post Danmark. Der henvises i øvrigt til den til 
enhver tid gældende vejledning udarbejdet af Trafik- og Byggestyrelsen om 
post til døren. Vejledningen offentliggøres på Trafik- og Byggestyrelsens 
hjemmeside. 


11.2. Det kronede posthorn og regentens monogram 


Post Danmark skal anvende det kronede posthorn som kendetegn for befor- 
dringspligten. Det kronede posthorn må alene anvendes i sammenhæng med 
Post Danmarks postbefordring og dertil knyttet virksomhed. 


Bestemmelsen begrænser ikke den brug af det kronede posthorn, som i dag 
finder sted i forbindelse med Post Danmarks virksomhed, herunder ved an- 
vendelse af produktionsapparatet til såvel befordringspligtige som ikke- 
befordringspligtige produkter. 

Post Danmarks anvendelse af kongens eller den regerende dronnings mono- 
gram kræver tilladelse fra regenten. 


11.3. Udstedelse af frimærker 


Post Danmark er forpligtet til at udstede frimærker, som skal være påtrykt 
”Danmark”. 


11.4. Postnummersystemet 


Post Danmark vedligeholder det offentlige postnummersystem til brug for 
den landsdækkende postbefordring og til sikring af den geografiske entydig- 
hed af vejnavne og adresser. 


Trafik- og Byggestyrelsen skal godkende ændringer i postnummersystemet. 
Godkendelse kan nægtes, hvis den påtænkte ændring indebærer, at et vej- 
navn eller en adresse ikke længere er geografisk entydig inden for et post- 
nummer, eller hvis ændringen vil medføre væsentlige administrative om- 
kostninger for erhvervslivet eller for offentlige myndigheder. 


De i bilag 4 angivne 23 mindre øer, der i dag ikke har eget postnummer, har, 
om ønsket, ret til efter begæring at få fastsat et selvstændigt postnummer for 
øen med et varsel på 6 måneder til udgangen af en måned. 


11.5. Overholdelse af internationale aftaler 


Post Danmark skal efterleve forpligtelser i henhold til bindende beslutninger 
truffet af UPU og andre aftaler indgået af den danske stat i UPU-regi samt 
aftaler indgået i andre relevante internationale organisationer af mellem- 
statslig karakter. 


Post Danmark skal overholde vedtagne obligatoriske standarder på postom- 
rådet besluttet af Den Europæiske Union eller UPU. 


11.6. Postbefordring under ekstraordinære forhold 


Post Danmark gennemfører det planlægningsarbejde og træffer de foran- 
staltninger, som til enhver tid måtte være påkrævet med henblik på opret- 
holdelse af postbefordring under ekstraordinære forhold. Post Danmark 
fremsender beredskabsplan efter anmodning. 


12. Den individuelle tilladelses varighed, tilsyn, bod, straf mv. 


Nærværende individuelle tilladelse gælder fra den 1. juli 2016 til den 31. de- 
cember 2019. Post Danmark har dog pligt til at opretholde indenlandske A- 
brevtjenester overfor kunder, der har indgået kontrakt herom, indtil den 31. 
august 2016. Post Danmark skal respektere ændringer i tilladelsen som følge 
af lov, bestemmelser fastsat i medfør af lov eller bindende beslutninger truf- 
fet af Den Europæiske Union. Ændringer kan ske med et varsel på tre måne- 
der. Samtidig med denne tilladelses udstedelse ophører individuel tilladelse 
af 27. februar 2014. 


Trafik- og Byggestyrelsen fører tilsyn med, at bestemmelserne i denne tilla- 
delse overholdes. 

Trafik- og Byggestyrelsens afgørelser kan ikke indbringes for anden admini- 
strativ myndighed. Trafik- og Byggestyrelsens afgørelser kan dog indbringes 
for domstolene. 


Post Danmark skal efter anmodning meddele Trafik- og Byggestyrelsen en- 
hver oplysning om det befordringspligtige område. Trafik- og Byggestyrelsen 
behandler modtagne oplysninger af kommerciel karakter fortroligt. 


Post Danmark kan i tilfælde af manglende opfyldelse af kvalitetskrav pålæg- 
ges bod. De nærmere regler for pålæg af bod fremgår af bilag 3. 


Der henvises til postlovens generelle strafbestemmelser, hvorefter den, der 
bl.a. overtræder: § 6, stk. 1, § 7, stk. 1 og 2, § 9, stk. 1, 8 11, § 12, § 13, stk. 3-5, 
8 19 og § 24 straffes med bøde, medmindre højere straf er forskyldt efter an- 
den lovgivning. 


Denne tilladelse offentliggøres på Trafik- og Byggestyrelsens og Post Dan- 
marks hjemmesider. 


København, den 30. maj 2016 


eee Sht 
Keld Ludvigse 
Vicedirektør 

Bilag 1 


Regler for blindeforsendelser 


Definition 

Blindeforsendelser er adresserede forsendelser, som udelukkende indehol- 
der kommunikationsmateriale til brug for blinde. Ved blindhed forstås en 
synsrest lig 6/60 eller mindre. 


Blindeforsendelser må indeholde følgende: 


relief- eller punktskrift, inkl. breve og klicheer, til brug for blinde 


— papir til fremstilling af blindskrift sendt fra eller til NOTA eller Hjælpe- 
middelcentralen for Blinde og Svagsynede 


— materiale med lydoptagelser, der udelukkende er bestemt til brug for 
blinde, og som sendes fra eller til NOTA eller institutioner og organisa- 
tioner for blinde 


— kassettebånd eller digitaliseret materiale, der udveksles mellem blinde 
eller sendes som privat korrespondance fra blinde til seende 


— blade, tidsskrifter og bøger indlæst på kassettebånd, cd-rom o.l., som 
skal sendes tilbage til udgiveren. Udgiveren skal enten være NOTA, In- 
stituttet for Blinde og Svagsynede i Hellerup, Synscenter Refnæs i Ka- 
lundborg, Dansk Blindesamfund og dets underafdelinger, Kristeligt ar- 
bejde blandt Blinde samt Kristeligt Lydbibliotek. 


Vægt og mål 

Blindeforsendelser skal overholde følgende vægtgrænser og mål: 

Vægt: Maksimum: til og med 7 kg. 

Format: 

Minimum: 14 x 9 cm. 

Rulle eller stang: Længde 10 cm og længde + 2 x diameter/højde = 17 cm. 
Maksimum: Længde 60 cm og længde + bredde + højde = 90 cm. 

Rulle eller stang: Længde 90 cm og længde + 2 x diameter/højde = 104 cm. 
Takst 

Blindeforsendelser kan sendes portofrit som almindelige breve i indlandet og 
til udlandet, Færøerne og Grønland, medmindre andet følger af reglerne i 
UPU eller andre internationale overenskomster. 


Blindeforsendelser kan kun sendes portofrit, såfremt der er tale om et ikke- 
kommercielt forhold mellem afsender og modtager. 


Mærkning og indlevering 
Blindeforsendelser skal mærkes med en særlig etiket, der fås på posthuset. 


Blindeforsendelser kan indleveres på posthuset, i en postkasse eller i landdi- 
strikter til postbuddet efter samme regler som for almindelige breve. 

Blindeforsendelser til udlandet skal sendes i en emballage, som giver god 
beskyttelse af indholdet, og som samtidig tillader hurtig og let undersøgelse 
af dette. 

Erstatning 


Erstatningsreglerne for adresserede breve finder anvendelse for blindefor- 
sendelser. 

Bilag 2 


Kvalitetsmålinger af indenlandske breve efter CEN standarder 
Kvalitetskrav 


Kvalitetskravet for indenlandske befordringspligtige breve er, at 93 % af for- 
sendelserne skal være omdelt i overensstemmelse med servicekravet. 


Servicekrav 


Servicekravet for indenlandske almindelige breve er, at de skal være omdelt 
inden for 5 hverdage. 


Post Danmark fastsætter servicekravet for Erhvervsbreve. 
CEN standarder 


Målingerne udføres på baggrund af følgende standarder fra den europæiske 
komité for standardisering: 


e DS/EN 14508: Posttjenester — Kvalitet af serviceydelser - Måling af 
forsendelsestiden fra indlevering til aflevering af enkeltforsendelser 
sendt som ikke-prioriteret post og andenklassespost 

e DS/EN 14534: Postale tjenester — Kvalitet - Måling af end to end- 
postkvaliteten for massepost. 


Uafhængigt analyseinstitut 


I henhold til disse standarder gennemfører et uafhængigt analyseinstitut, til 
hvem opgaven er udliciteret, periodiske repræsentative kvalitetsmålinger 
vedrørende overholdelsen af de fastlagte servicekrav for indenlandske adres- 
serede breve omfattet af befordringspligten. Analyseinstituttet skal godken- 
des af Trafik- og Byggestyrelsen. 


Force majeure 


I tilfælde af force majeure indgår relevante testbreve ikke i kvalitetsmålin- 
gerne. 


Force majeure kan f.eks. være følgende: 


e Strømnedbrud 

e Hel eller delvis lukning af (dele af) landet p.g.a. ekstreme vejrforhold, 
f.eks. snestorm 

e Lukning af broerne over Storebælt, Lillebælt eller Farøbroerne f.eks. 
på grund af storm eller uheld. 


Post Danmark oplyser Trafik- og Byggestyrelsen om tilfælde af force majeure 
i forbindelse med månedsrapporteringen. Trafik- og Byggestyrelsen kan for- 
lange, at Post Danmark dokumenterer, at der har været tale om en ekstrem- 
situation. Det kan f.eks. ske i form af dokumentation fra DMI om ekstremt 
vejrlig i hele landet eller i afgrænsede geografiske områder. 

Rapportering og offentliggørelse 

Post Danmark sender hver måned resultatet af målingerne for indenlandske 
befordringspligtige breve til Trafik- og Byggestyrelsen. Resultatet af målin- 
gerne offentliggøres kvartalsvis på Post Danmarks hjemmeside. 

Post Danmark afholder udgifterne til disse målinger. 

Til brug for vurdering af om det årlige kvalitetskrav er opfyldt, indrapporte- 


rer Post Danmark én gang årligt, senest den 1. februar, om årets rettidighed 
for befordringspligtige breve, renset for eventuelle tilfælde af force majeure. 

Bilag 3 


Regler for pålæggelse af bod 


I henhold til postlovens § 15, stk. 5, nr. 2, kan der fastsættes nærmere regler 
for betaling af bod ved manglende opfyldelse af kvalitetskravene. 


Hvis Post Danmark ikke opfylder kvalitetskravet på 93 % for indenlandske 
befordringspligtige breve, beregnet samlet for et helt kalenderår, kan Post 
Danmark blive pålagt bod. Ved vurderingen af, om Post Danmark har opfyldt 
kvalitetskravet på 93 %, vil der blive taget hensyn til, at der er en statistisk 
usikkerhed. Den opgjorte kvalitet skal derfor være under 92,5 %, førend Post 
Danmark kan blive pålagt en bod. Testbreve, der er omfattet af force majeu- 
re, tæller ikke med ved opgørelsen af kvaliteten. 


Det er hensigten, at bodsordningen skal være et incitament til at overholde 
kvalitetskravet. Samtidig skal der være proportionalitet mellem afvigelsen og 
bodens størrelse. Ved overopfyldelse af kvalitetskravet vil der ikke ske be- 
lønning af Post Danmark. 


Der kan pålægges bod i henhold til nedenstående skema, hvis kvalitetskravet 
opgjort samlet for almindelige breve og Erhvervsbreve ikke er overholdt i et 
kalenderår: 


lig opnået rettidighed Bod (kr.) 


[93% —0—0 1. [924-928 [250.000 
92,0 — 91, 00.000 
; . 


93% ; i 

9 ; É 
91,0 — 90 
[93% [905-90 _—__  — [35mio | 


En eventuel bod opkræves den 1. marts og betales senest den 1. juni. 

Bilag 4 


Øer med ret til eget postnummer 


Følgende øer har ret til, efter begæring, at få fastsat et selvstændigt post- 
nummer for øen med et varsel på 6 måneder til udgangen af en måned: 


Aarø Mandø 
Agersø Nekselø 
Askø (inkl. Lilleø) Omø 
Avernakø Orø 
Baagø Skarø 
Barsø Strynø 
Birkholm Tunø 
Bjørnø Venø 
Drejø 

Egholm 

Endelave 

Femø 

Hjarnø 

Hjortø 

Lyø 

